લક્ષ્મીકાંત-પ્યારેલાલની પ્રગતિમાં જાણ્યે-અજાણ્યે ગુજરાતીઓનું મહત્ત્વનું પ્રદાન છે. સંગીતથી હિટ બનેલી પહેલી ફિલ્મ હતી ‘પારસમણિ’ જેના સર્જક હતા બાબુભાઈ મિસ્ત્રી. ફિલ્મોમાં મેંડોલીન-વાયોલિન વાદક તરીકે પ્રવેશ્યા ત્યારે પહેલી તક આપી જયકિસને. જેમના મુખ્ય સહાયક તરીકે વધુ કામ કર્યું તે કલ્યાણજી-આણંદજી. જેમની સાથે કામની બાબતમાં સૌથી વધુ ટ્યૂનિંગ હતું તે મનમોહન દેસાઈ અને ‘પારસમણિ’ બંગલા માટે જૂહુ સ્કીમમાં ગુજરાતીઓની સોસાયટીમાં જમીન મળી એ લક્ષ્મીકાંતની ગુજરાતી પત્ની જયાની વગથી.